stanford-oval/wikipedia huggingface dataset:
วุฒิธร มิลินทจินดา
ประวัติ

วู้ดดี้เป็นบุตรของนายเปี่ยมศักดิ์ มิลินทจินดา เอกอัครราชทูตไทยประจำอาเซียนคนแรก ซึ่งปัจจุบัน เป็นรองประธานสถาบันวิจัยจุฬาภรณ์ ฝ่ายวิเทศสัมพันธ์ และนางตาบทิพย์ มิลินทจินดา และมีศักดิ์เป็นหลานของวรายุฑ มิลินทจินดา ผู้จัดละครโทรทัศน์ของช่อง 3 เอชดี
วู้ดดี้เคยย้ายไปอยู่นิวยอร์กได้สัมผัสกับวงการบันเทิง จึงรู้สึกชื่นชอบ ต่อมาได้มาเป็นดีเจจากการชักชวนของเพื่อน หลังจากนั้นเป็นพิธีกร เคยเป็นวีเจทางช่องเอ็มทีวีไทยแลนด์ และเป็นพิธีกรรายการโทรทัศน์หลายรายการ ต่อมาในปี 2547 วู้ดดี้ได้ก่อตั้งบริษัท ดับเบิ้ลยู เน็ตเวิร์ค จำกัด และภายหลังในปี พ.ศ. 2552 ได้เปลี่ยนชื่อเป็น บริษัท วู้ดดี้เวิลด์ เทเลวิชั่น จำกัด ผลิตรายการโทรทัศน์ที่มีชื่อเสียงในปัจจุบันได้แก่รายการ วู้ดดี้ เกิดมาคุย และรายการเช้าดูวู้ดดี้ ทั้งสองรายการออกอากาศทางสถานีโทรทัศน์โมเดิร์นไนน์ทีวี ต่อมาวู้ดดี้ วุฒิธร มิลินทจินดา ออกมาประกาศยุติรายการวู้ดดี้ เกิดมาคุย ที่ดำเนินมาอย่างต่อเนื่องถึง 9 ปี โดยออกอากาศตอนสุดท้ายในวันที่ 26 กุมภาพันธ์ 2560 โดยเป็นเทปของการบุกบ้านตลกลูกสี่ เปิ้ล นาคร
นอกจากนั้นวู้ดดี้ยังเคยเป็นแบรนด์แอมบาสเดอร์ของ Korea King ประเทศไทย จนมีกรณีที่ถูกวิพากษ์วิจารณ์จากสังคมกับการขายกระทะยี่ห้อนี้ในราคาแพงเกินความเป็นจริง ต่อมา สำนักงานคณะกรรมการคุ้มครองผู้บริโภค (สคบ.) ได้เรียกเข้าไปตรวจสอบ
ตลอดระยะเวลาที่ผ่านมาวู้ดดี้ได้มีโอกาสสัมภาษณ์ดารานักแสดงชื่อดังมากมาย เช่น เดวิด เบคแคม, บริตนีย์ สเปียส์, อลิเชีย คีส์, เรน, เอฟโฟร์, เจย์ โจว, เฉินหลง, ชเว ชี-ว็อน จากซูเปอร์จูเนียร์, นิชคุณ หรเวชกุล, โรเบิร์ต แพตตินสัน, คริสเตน สจ๊วต, เอนรีเก อีเกลเซียส, ฮิว แจ็กแมน, มิเชล โหย่ว และ ลลิษา มโนบาล เป็นต้น[ต้องการอ้างอิง]
ชีวิตส่วนตัว

ปัจจุบันวู้ดดี้สมรสกับแฟนหนุ่มนอกวงการที่ชื่อ อัครพล จับจิตรใจดล หรือ "โอ๊ต" โดยจดทะเบียนสมรสเมื่อวันที่ 27 มกราคม พ.ศ. 2568 ณ โรงแรมเดอะ ริทซ์-คาร์ลตัน กรุงเทพฯ ถนนวิทยุ แขวงลุมพินี เขตปทุมวัน
กรุงเทพมหานคร หลังจากที่มีประกาศการสมรสระหว่างผู้ที่มีความหลากหลายทางเพศได้อย่างเท่าเทียม (พระราชบัญญัติแก้ไขเพิ่มเติมประมวลกฎหมายแพ่งและพาณิชย์ (ฉบับที่ 24) พ.ศ. 2567) ที่มีผลบังคับใช้เมื่อวันที่ 23 มกราคม พ.ศ. 2568
การศึกษา

พ.ศ. 2540 สำเร็จการศึกษาปริญญาตรี เศรษฐศาสตรบัณฑิต (ภาคภาษาอังกฤษ) จากคณะเศรษฐศาสตร์ มหาวิทยาลัยธรรมศาสตร์
พ.ศ. 2546 สำเร็จการศึกษาปริญญาโท นิเทศศาสตรมหาบัณฑิต สาขาวิชาการสื่อสารมวลชน จากคณะนิเทศศาสตร์ จุฬาลงกรณ์มหาวิทยาลัย
พ.ศ. 2554 สำเร็จการศึกษาจากสถาบันพระปกเกล้า หลักสูตรผู้นำยุคใหม่ในระบอบประชาธิปไตย รุ่นที่ 1 (รับหน้าที่เป็นประชาสัมพันธ์รุ่น)
ผลงานปัจจุบัน

พิธีกรรายการในช่อง Youtuber​:WOODY
ผลงานอื่น

วู้ดดี้เวิลด์ ออนทีวี ออกอากาศทาง ช่องเวิร์คพอยท์
วู้ดดี้ เกิดมาคุย ออกอากาศ ช่อง 9 เอ็มคอต เอชดี
เช้าดูวู้ดดี้ ออกอากาศ โมเดิร์นไนน์ทีวี
ตื่นมาคุย  ออกอากาศทาง ช่อง 9 เอ็มคอต เอชดี
วู้ดดี้ อันเซ็นเซอร์ ออกอากาศทาง ไลน์ทีวี
The Woody Show ออกอากาศทาง ช่อง 7HD
World War Star Thailand อุบัติการณ์แห่งดวงดาว ออกอากาศทาง ช่อง 7HD
The Wall กำแพงพลิกชีวิต ออกอากาศทาง ช่องวัน 31
ไฮโซบ้านนอก
ลักยิ้ม
ไอ้หยา
เดอะ วัน
สัมภาษณ์แนวใหม่ที่ชื่อ ไอ ดีเอ็นเอ
การประกวดนางสาวไทย2552
ผลงานอื่น > ผู้บริหารบริษัท

วู้ดดี้เวิลด์ จำกัด ดำรงตำแหน่งเป็นประธานบริษัท
พรีเซ็นเตอร์โฆษณา
ทูตรักการอ่าน โครงการ Bangkok – World Book Capital 2013
ผลิตรายการ ตัวจริง
ดีเจ 2 ภาษา คลื่น 88 Peek FM พ.ศ. 2543
วีเจ MTV Thailand พ.ศ. 2543
ผลงานการแสดง > ละครโทรทัศน์

| ปี พ> ศ. | เรื่อง | รับบทเป็น | ออกอากาศ |
| --- | --- | --- | --- |
| 2556 | มาดามดัน | สารวัตรอู้ดดี้ เกิดมาลุย (รับเชิญ) | ช่อง 3 เอชดี |
| 2560 | รักวุ่น ๆ เจ้าหญิงจอมจุ้น | ภาคิน | True 4U |
| 2560 | ภารกิจลิขิตหัวใจ | อาร์ม (ผู้จัดการดารา) (รับบทตัวร้าย) | One 31 |
ผลงานการแสดง > ซีรีส์

เดอะไวต์โลตัส (ฤดูกาลที่ 3) เอชบีโอ (รับเชิญ) ปี 2568
ผลงานการแสดง > ภาพยนตร์

รัก 7 ปี ดี 7 หน (รับเชิญ)
กำแพง
ผลงานการแสดง > มิวสิควีดีโอ

เพลง กลับมานะ (ศิลปิน ไพบูลย์เกียรติ เขียวแก้ว/มาลีวัลย์ เจมีน่า)
ผลงานการแสดง > ละครเวที

วิมานเมือง เดอะมิวสิคัล
รางวัลที่ได้รับ

รางวัลรายการทอล์คโชว์ยอดเยี่ยม งานนาฏราชประจำปี 2552 และ ปี 2553
รางวัล Young & Smart ของนิตยสารสุดสัปดาห์ประจำปี 2552 และ ปี 2553
รางวัลพิธีกรปากจัดสุด ๆ ของ Maya Poppular Vote ประจำปี 2553
รางวัลพิธีกรยอดเยี่ยม ของ Cappra Smart Guy ประจำปี 2553
รางวัลพิธีกรยอดเยี่ยม ของ ท็อปอวอร์ด ประจำปี 2553
ทูตวัฒนธรรมด้านการพูดของกระทรวงวัฒนธรรม ประจำปี 2554
รางวัลศิลปินหัวใจโพธิสัตย์ ประจำปี 2554
รางวัลผู้ดำเนินรายการชายดีเด่น จากรายการวู้ดดี้เกิดมาคุย รางวัลโทรทัศน์ทองคำประจำปี 2554
รางวัล OK Spotlight ของนิตยสาร OK Magazine ประจำปี 2554
รางวัล Talk-About Guy ของ M Thai Top Award ประจำปี 2554
รางวัลพิธีกรแห่งปี ของ Nine Entertain Awards ประจำปี 2556
ได้รับการเสนอชื่อเข้าชิงรางวัลพิธีกรยอดเยี่ยม รางวัลนาฏราชจากรายการวู้ดดี้เกิดมาคุย พ.ศ. 2553–2557
รางวัล Men of the Year ตำแหน่ง Media Pioneer Sponsored by Huawei Mate 20 Pro 2018 by GQ Magazine
แหล่งข้อมูลอื่น

วุฒิธร มิลินทจินดา ที่เฟซบุ๊ก
วุฒิธร มิลินทจินดา ที่เอกซ์ (ทวิตเตอร์)
วุฒิธร มิลินทจินดา ที่อินสตาแกรม
เอ็นซีไอเอส: หน่วยสืบสวนแห่งนาวิกโยธิน

| เอ็นซีไอเอส: หน่วยสืบสวนแห่งนาวิกโยธิน |
| --- | --- |
ประเภท: สืบสวน แอคชั่น ดราม่า
สร้างโดย: โดนัลด์ พี เบลลิสซารีโอ ดอน แมกกิลล์
แสดงนำ: มาร์ก ฮาร์มอน ซาช่า อเล็กซานเดอร์ ไมเคิล เวทเทอร์ลี พูลลี เพอร์เรต เดวิด แมคคอลลัม ฌอน เมอร์รีย์ คร์อด ดี ปาโบล ลอเรน ฮอลลี​ ร็อกกี้ แคร์โรล ไบรอัน ไดเอตเซน เอมิลี วิคเกอร์แชม วิลเมอร์ วาลเดอร์รามา เจนนิเฟอร์ เอสโพสิโต้ ดวน เฮนรี่ย์ มาเรีย เบลโล ดิโอนา รีซอนโนเวอร์ คาทรินา ลอว์ แกรี่ โคล
ดนตรีแก่นเรื่องเปิด: "NCIS Theme"
ดนตรีแก่นเรื่องปิด: "NCIS Theme"
ผู้ประพันธ์เพลง: โจเซฟ คอนแลน ไบรอัน เคิร์ก
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 22
จำนวนตอน: 481
การผลิต
ผู้อำนวยการผลิต: โดนัลด์ พี เบลลิสซารีโอ แกรี แกลสเบิร์ก ชานี เบรนแนน ชาลีส์ ฟลอยด์ จอห์นสัน มาร์ก โฮโรวิซ มาร์ก ฮาร์มอน แฟรงก์ คาร์เดีย จอร์จ ชเกนช์
สถานที่ถ่ายทำ: วอชิงตัน ดี.ซี.
ความยาวตอน: 42–44 นาที
บริษัทผู้ผลิต: Belisarius Productions Paramount Network Television (พ.ศ. 2546–2549) CBS Paramount Network Television (พ.ศ. 2549–2552) CBS Television Studios (พ.ศ. 2552-ปัจจุบัน)
ออกอากาศ
เครือข่าย: ซีบีเอส
ออกอากาศ: 23 กันยายน ค.ศ. 2003 (2003-09-23) – ปัจจุบัน
การแสดงที่เกี่ยวข้อง
เอ็นซีไอเอส:ลอสแอนเจลิส เอ็นซีไอเอส:นิวออร์ลีนส์ เอ็นซีไอเอส:ฮาวาย เอ็นซีไอเอส:ซิดนีย์ JAG
เอ็นซีไอเอส (อังกฤษ: NCIS) เป็นละครชุดที่ออกอากาศทางสถานีโทรทัศน์ซีบีเอสในสหรัฐอเมริกา เป็นเรื่องราวการสืบสวนของหน่วยสืบสวนอาชญากรรมทหารเรือและนาวิกโยธินแห่งสหรัฐอเมริกา โดยจะเน้นไปที่การสืบสวนอาชญากรรม ปฏิบัติการ และการก่อการร้ายในกองทัพเรือและเหล่านาวิกโยธินสหรัฐอเมริกา
โดยคอนเซปต์และตัวละครนั้นมาจากซีรีส์โทรทัศน์เรื่อง JAG โดยเป็นซีรีส์เรื่องเดียว ที่แตกออกมาจากเรื่อง JAG แล้วประสบความสำเร็จ โดยแตกออกมาในซีซั่น 8 ตอน "Ice Queen" และ "Meltdown" โดยนักแสดงในชุดแรกนี้ ได้แก่ มาร์ก ฮาร์มอน ไมเคิล เวทเทอร์รีลี รอบิน ลิฟลี พูลลี เพอร์เรต และ เดวิด แมคคอลลัม ต่อมา รอบิน ลิฟลี ลาออกจากซีรีส์ จึงได้นำ ซาช่า อเล็กซานเดอร์ เข้ามาเล่นแทน
ต่อมา เอ็นซีไอเอส ได้มีการแตกไลน์เพิ่มอีก 4 ซีรีส์ ได้แก่ เอ็นซีไอเอส:ลอสแอนเจลิส, เอ็นซีไอเอส:นิวออร์ลีนส์, เอ็นซีไอเอส:ฮาวาย, เอ็นซีไอเอส:ซิดนีย์, เอ็นซีไอเอส:ออริจินส์, และ เอ็นซีไอเอส:โทนี่แอนด์ซีวา ทั้งหมดได้ตั้งเป็น เอ็นซีไอเอสเฟรนไชส์ ในเวลาต่อมา โดยในเอ็นซีไอเอสเฟรนไชส์ มีซีรีส์ที่เกี่ยวข้องอีก 4 เรื่อง ได้แก่ ฮาวาย ไฟฟ์-โอ (เวอร์ชันปี พ.ศ. 2553), สกอร์เปี้ยน (ซีรีส์โทรทัศน์), แม็กไกเวอร์ เวอร์ชันปี พ.ศ. 2559 และ แม็กนั่ม พี.ไอ. เวอร์ชันปี พ.ศ. 2560
ทั้งนี้ เอ็นซีไอเอส เป็นซีรีส์เป็นซีรีส์ที่มียอดผู้ชมสูงสุดในสหรัฐอเมริกา ในรอบฤดูกาลปี พ.ศ. 2555-2556 ปัจจุบัน เอ็นซีไอเอส กำลังออกอากาศฤดูกาลที่ 22 และได้รับการอนุมัติให้มีการสร้างฤดูกาลที่ 23 ต่อไปในเดือนกุมภาพันธ์ พ.ศ. 2568 ซึ่งเอ็นซีไอเอสเป็นซีรี่ส์คนแสดงที่ออกอากาศมานานเป็นอันดับที่ 3 ของสหรัฐอเมริกา รองจาก ลอว์แอนด์ออร์เดอร์ : หน่วยสืบสวนคดีอุกฉกรรจ์พิเศษ ที่กำลังออกฤดูกาลที่ 26 และ ลอว์แอนด์ออร์เดอร์ ที่กำลังออกอากาศฤดูกาลที่ 24
นอกจากนี้ ในวันที่ 5 มกราคม พ.ศ. 2567 ซีบีเอสได้มีการประกาศสร้างซีรี่ส์ย้อนอดีตของเอ็นซีไอเอส ในชื่อ เอ็นซีไอเอส:ออริจินส์ ซึ่งเป็นเรื่องราวในอดีตของ เลรอย เจโทร กิบส์ ตั้งแต่ในวันที่เขาเข้ามาทำงานวันแรก ซึ่งปัจจุบันกำลังออกอากาศฤดูกาลที่ 1
ประวัติตัวละคร > ตัวละครรอง > เจ้าหน้าที่และบุคลากรหน่วยงานอื่น

นักสืบเอกชน โทไบแอส ซี "ที.ซี." ฟอร์เนล (Tobias C. "T. C." Fornell) รับบทโดย โจ สปาโน (Joe Spano) เจ้าหน้าที่พิเศษอาวุโสของ FBI ที่ปรากฏตัวตั้งแต่ตอนแรกของซีรี่ส์ ซึ่งไม่ถูกกับทีมของกิบส์เพราะเขารู้สึกว่าเอ็นซีไอเอสมักจะแย่งผลงานของเอฟบีไอไปเสมอ (แต่ที่จริงแล้วทั้งสองคนสนิทกัน) จากการที่ร่วมทำคดีกับทีมของกิบส์มาหลายฤดูกาลทำให้เขาเปิดใจและกลายมาเป็นเจ้าหน้าที่ต่างหน่วยงานที่เป็นมิตรกับเอ็นซีไอเอสไปในที่สุด ในตอนจบของฤดูกาลที่ 2 ได้มีการเปิดเผยว่าฟอร์เนลเคยแต่งงานกับ ไดแอน สเตอร์ลิงก์ ภรรย่าเก่าคนที่สองของกิบส์ (ซึ่งกิบส์มักจะเตือนเสมอว่าอย่าไปยุ่งกับเธอ) และมีลูกสาวด้วยกัน 1 คนที่ชื่อ เอมิลี ฟอร์เนล (ภายหลังเสียชีวิตในตอนที่ 9 ของฤดูกาลที่ 18 จากการเสพยาเกินขนาด) ทำให้เป็นหนึ่งในตัวเชื่อมความสัมพันธ์หลักของกิบส์และฟอร์เนล ในตอนที่ 22 ของฤดูกาลที่ 13 ฟอร์เนลถูกอดีตเจ้าหน้าที่ซีไอเอ เทรนต์ คอร์ต ยิงจนได้รับบาดเจ็บสาหัส ทำให้เขาต้องพักรักษาตัวที่บ้านของกิบส์นับตั้งแต่ตอนนั้นจนถึงช่วงแรกๆของฤดูกาลที่ 14 และในฤดูกาลที่ 15 ฟอร์เนลถูกไล่ออกจากเอฟบีไอเนื่องจากการสร้างหลักฐานเพื่อเอาผิด เกเบรียล ฮิกส์ ซึ่งทำให้เขามาเป็นนักสืบเอกชนเพื่อสืบคดีนี้โดยเฉพาะ ซึ่งภายหลังทีมของกิบส์ได้ค้นพบว่าเกเบรียลมีความผิดจริงๆและถูกจับกุม แม้ฟอร์เนลจะได้รับการเสนอให้กลับมาเป็นเจ้าหน้าที่เอฟบีไออีกครั้ง แต่เขาปฏิเสธข้อเสนอและเลือกที่จะเป็นนักสืบเอกชนต่อไป ฟอร์เนลเป็นตัวละครสมทบตัวเดียวที่ปรากฏตัวในทุกๆฤดูกาล ยกเว้นฤดูกาลที่ 17 เนื่องจากการระบาดทั่วของโควิด-19 ทำให้นักแสดงไม่สามารถมาถ่ายทำได้ และทำให้จำนวนตอนของฤดูกาลดังกล่าวลดลง (ฤดูกาลที่ 1-16, 18-ปัจจุบัน)
ประวัติตัวละคร > ตัวละครรอง > อาชญากร

อารี ฮาสวารี (Ari Haswari) รับบทโดย รูดอล์ฟ มาร์ติน (Rudolf Martin) ปรากฏตัวครั้งแรกในฤดูกาลที่ 1 ตอนที่ 16 เขาเป็นอดีตเจ้าหน้าที่มอสสาดที่ผันตัวไปเป็นผู้ก่อการร้าย และเป็นหัวหน้ากลุ่มแอล-ไคดาหน่วยย่อยที่แผงตัวอยู่ในวอชิงตัน ดี.ซี. ซึ่งหน่วยเอ็นซีไอเอส โดยเฉพาะตัวละครหลักๆแทบทุกตัวในขณะนั้น (กิบส์, แจ็คสัน, ดั๊กกี้, เคท, ผอ.มอร์โรว์, แอ็บบี้, โทนี่, ฟอร์เนล, และแมคกี) ต่างตกเป็นเป้าหมายของอารีในการสังหารและการประทุษร้าย โดยคดีที่อารีก่อถือเป็นอาชญากรรมต่อเนื่องที่ลากยาวนานที่สุดในซีรี่ส์ จนกระทั่งการปะทะกันอีกครั้งของอารีและเอ็นซีไอเอส ในตอนจบของฤดูกาลที่ 2 เขาสังหารเคทได้สำเร็จ ทำให้สมาชิกเอ็นซีไอเอสที่เหลือต่างกลับมาวางแผนอีกครั้งเพื่อป้องกันการก่ออาชญากรรมครั้งต่อไป รวมไปถึงการร่วมมือกับเอฟบีไอ และการติดต่อประสานงานกับมอสสาด ซึ่งมอสสาดได้ส่ง ซีวา ดาวิด เจ้าหน้าที่มอสสาดผู้เป็นน้องสาวต่างมารดาของอารีมาช่วยในภารกิจนี้ และในช่วงท้ายของฤดูกาลที่ 3 ตอนที่ 2 อารีได้บุกเข้าไปในบ้านของกิบส์ และซ่อนตัวอยู่ในห้องต่อเรือเพื่อลอบสังหารเขา และซีวาที่ซุ่มตามมาในภายหลังก็ได้สังหารอารีลงได้ในที่สุด (ฤดูกาลที่ 1-3)
ณัฏฐพล ทีปสุวรรณ

| ณัฏฐพล ทีปสุวรรณป> ช., ป.ม. |
| --- | --- |


รัฐมนตรีว่าการกระทรวงศึกษาธิการ
ดำรงตำแหน่ง 10 กรกฎาคม พ.ศ. 2562 – 24 กุมภาพันธ์ พ.ศ. 2564  (1 ปี 229 วัน)
นายกรัฐมนตรี: ประยุทธ์ จันทร์โอชา
ก่อนหน้า: ธีระเกียรติ เจริญเศรษฐศิลป์
ถัดไป: ตรีนุช เทียนทอง
สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 8 พฤษภาคม พ.ศ. 2562 – 29 พฤษภาคม​ พ.ศ. 2564  (2 ปี 21 วัน)
 
ข้อมูลส่วนบุคคล
เกิด: 29 พฤษภาคม พ.ศ. 2509 (58 ปี) บอสตัน รัฐแมสซาชูเซตส์ สหรัฐอเมริกา
พรรคการเมือง: ประชาธิปัตย์ (2550–2561) พลังประชารัฐ (2561–ปัจจุบัน)
คู่สมรส: ทยา ทีปสุวรรณ
บุพการี: วีระพันธุ์ ทีปสุวรรณ (บิดา) จันทิมา ทีปสุวรรณ (มารดา)
ศิษย์เก่า: มหาวิทยาลัยธรรมศาสตร์
ทรัพย์สินสุทธิ: 779.77 ล้านบาท (พ.ศ. 2562)

ณัฏฐพล ทีปสุวรรณ (เกิด 29 พฤษภาคม พ.ศ. 2509) เป็นนักการเมืองชาวไทย แกนนำพรรคพลังประชารัฐ ซึ่งย้ายมาจากพรรคประชาธิปัตย์ ในปี 2556–2557 เคยร่วมชุมนุมกับกลุ่ม กปปส. และอดีตรัฐมนตรีว่าการกระทรวงศึกษาธิการ ในรัฐบาลพลเอก ประยุทธ์ จันทร์โอชา
ประวัติ

ณัฏฐพล ทีปสุวรรณ เกิดวันที่ 29 พฤษภาคม พ.ศ. 2509 ณ บอสตัน รัฐแมสซาชูเซตส์ สหรัฐ มีชื่อเล่นว่า "ตั้น" เป็นบุตรของ วีระพันธุ์ ทีปสุวรรณ ประธานกรรมการ บมจ.ปูนซีเมนต์นครหลวง,บมจ.อยุธยา อลิอันซ์ ซี.พี. ประกันชีวิต,บมจ.ศรีอยุธยาประกันภัย และธนาคารกรุงศรีอยุธยา และจันทิมา ทีปสุวรรณ
นายณัฏฐพล สมรสกับ ทยา ทีปสุวรรณ นักธุรกิจเฟอร์นิเจอร์และอุปกรณ์ตกแต่งบ้าน (สกุลเดิม "ศรีวิกรม์" เป็น บุตรีคนเล็กของ เฉลิมพันธ์ ศรีวิกรม์ อดีตรัฐมนตรีช่วยว่าการกระทรวงอุตสาหกรรม และ คุณหญิงศศิมา ศรีวิกรม์ ผู้ก่อตั้งโรงเรียนศรีวิกรม์ ประธานกรรมการบริหาร บมจ.อุตสาหกรรมพรมไทย หรือ "พรมไทปิง" และ บมจ.แผ่นดินทอง พร็อพเพอร์ตี้ ดีเวลลอปเม้นท์) มีบุตรธิดาด้วยกันรวม 3 คน คือ ณฤทัย ทีปสุวรรณ นรุตม์ ทีปสุวรรณ และ นฤพล ทีปสุวรรณ
สำเร็จการศึกษา มัธยมศึกษา The Williston Northampton School ประเทศสหรัฐอเมริกา ปริญญาตรี คณะบริหารธุรกิจ สาขาการตลาด Boston University ประเทศสหรัฐอเมริกา  ปริญญาโท สาขาการตลาด (ภาคภาษาอังกฤษ) มหาวิทยาลัยธรรมศาสตร์ปัจจุบัน กำลังศึกษาหลักสูตรการป้องกันราชอาณาจักร รุ่นที่ ๖๔ วิทยาลัยป้องกันราชอาณาจักร สถาบันวิชาการป้องกันประเทศ กองบัญชาการกองทัพไทย
การทำงาน > วงการธุรกิจ

ณัฏฐพล เป็นนักธุรกิจ ผู้บริหารกิจการกระเบื้องคัมพานา พรมไทปิง และพรม Royal Thai เคยเป็นผู้อำนวยการฝ่ายการตลาดและการขาย บริษัท อุตสาหกรรมพรมไทย จำกัด (มหาชน) และ กรรมการบริหาร บริษัท ไทย-เยอรมัน เซรามิค อินดัสทรีย์ จำกัด (มหาชน) นอกจากนี้ยังดำรงตำแหน่ง ผู้จัดการทั่วไป บริษัท รอยัลไทย จำกัด ประจำสาขาดูไบ สหรัฐอาหรับเอมิเรตส์ ดูแลการขยายตลาดพรม แบรนด์ "Royal Thai" ในพื้นที่ประเทศตะวันออกกลาง โดยประสานกับพาร์ตเนอร์ต่างประเทศจากดูไบ คือ เดป้า อินทีเรีย ในเครือเดป้ายูไนเต็ดกรุ๊ป บริษัทออกแบบตกแต่งภายในรายใหญ่ที่สุดในภูมิภาคตะวันออกกลาง และติดอันดับ Top 5 ของโลก
การทำงาน > วงการกีฬา

ณัฏฐพล ทีปสุวรรณ มีชื่อเรียกในวงการกีฬาว่า "บิ๊กตั้น" เริ่มต้นจากการดำรงตำแหน่ง เหรัญญิกสมาคมเทควันโดแห่งประเทศไทย ในยุค ณัฐ อินทรปาณ นายกสมาคมฯ คนก่อน โดยได้เข้าไปปรับกระบวนการการเงินของสมาคม ปรับปรุงสิทธิประโยชน์นักกีฬา และปรับปรุงการหาแหล่งเงินทุนสนับสนุน ต่อมา พิมล ศรีวิกรม์ พี่ชายคนโตของภรรยา ได้ขึ้นดำรงตำแหน่ง นายกสมาคมฯ ช่วงต้นปี พ.ศ. 2550 นายณัฏฐพลได้รับเลือกให้ขึ้นดำรงตำแหน่งเป็น เลขาธิการสมาคมเทควันโดแห่งประเทศไทย และได้รับการแต่งตั้งให้เป็น ผู้จัดการทีมชาติไทย นำทีมนักกีฬาเทควันโดไทย เข้าร่วมการแข่งขันเทควันโดชิงแชมป์โลก 2007 ระหว่างวันที่ 18-22 พฤษภาคม พ.ศ. 2550 ณ กรุงปักกิ่ง ประเทศจีน ผลการแข่งขันทีมชาติไทยได้ครองอันดับ 2 รองจากประเทศเกาหลีใต้ โดยมีนักกีฬาจากประเทศต่างๆ เข้าร่วมแข่งขันมากกว่า 70 ประเทศ
ในส่วนของวงการฟุตบอล นณัฏฐพล เคยเป็นประธานสโมสรทีมฟุตบอลบางกอกเอฟซีระหว่างปี พ.ศ. 2554-2559 พร้อมกับเป็นกรรมการกลาง สมาคมฟุตบอลแห่งประเทศไทย ในพระบรมราชูปถัมภ์ และเป็นผู้จัดการทีมชาติไทย ชุดอายุไม่เกิน 19 ปี ระหว่างปี พ.ศ. 2558-2559 โดยสามารถนำทีมชาติไทยชุดเล็กคว้าแชมป์ ฟุตบอลอาเซียนชิงแชมป์เยาวชนอายุไม่เกิน 19 ปี (AFF U-19 Youth Championship) ปี 2015 ที่ สาธารณรัฐประชาธิปไตยประชาชนลาว ได้สำเร็จ
การทำงาน > วงการการเมือง

ณัฎฐพล ผันตัวเองเข้าสู่วงการเมืองโดยลงสมัครรับเลือกตั้ง สมาชิกสภาผู้แทนราษฎร ครั้งแรก ในการเลือกตั้ง 23 ธันวาคม พ.ศ. 2550 สังกัดพรรคประชาธิปัตย์ ผลการเลือกตั้งได้คะแนนเสียงเป็นอันดับ 4 ไม่ได้รับเลือกตั้ง โดยแพ้ สุวัฒน์ วรรณศิริกุล รองหัวหน้าพรรคพลังประชาชน และภายหลังการเลือกตั้ง ณัฏฐพล ได้รับการแต่งตั้งจากที่ประชุมพรรคประชาธิปัตย์ให้ดำรงตำแหน่งเป็น ผู้อำนวยการพรรคประชาธิปัตย์ ต่อมาในการเลือกตั้งซ่อม 11 มกราคม พ.ศ. 2552 ณัฏฐพล ลงสมัครรับเลือกตั้งอีกครั้งและได้รับการเลือกตั้งเป็น ส.ส. กรุงเทพมหานคร เขต 10 (ราษฎร์บูรณะ ทุ่งครุ จอมทอง บางขุนเทียน บางบอน) ได้รับคะแนนมากกว่า จารุวงศ์ เรืองสุวรรณ ผู้สมัครจากพรรคเพื่อไทย ประมาณ 2 หมื่นคะแนน
ในปี พ.ศ. 2553 ณัฎฐพล เป็นผู้อำนวยการการเลือกตั้ง สมาชิกสภากรุงเทพมหานคร (ส.ก.) และสมาชิกสภาเขต (ส.ข.) ของพรรคประชาธิปัตย์ โดยในการเลือกตั้งครั้งนั้นพรรคประชาธิปัตย์ชนะการเลือกตั้ง ส.ก. 45 เขตเลือกตั้ง จาก 61 เขตเลือกตั้ง และชนะการเลือกตั้ง ส.ข. 210 คน จากที่มีการจัดการเลือกตั้ง 256 คน ใน 36 เขต
ในการเลือกตั้งสมาชิกสภาผู้แทนราษฎร เมื่อวันที่ 3 กรกฎาคม พ.ศ. 2554 นายณัฏฐพลลงสมัครรับเลือกตั้งในเขตเลือกตั้งที่ 26 (ราษฎร์บูรณะ ทุ่งครุ) โดยได้คะแนน 46,910 คะแนน เอาชนะ นพสรัญ วรรณศิริกุล จากพรรคเพื่อไทย ที่ได้คะแนน 45,092 คะแนน ซึ่งต่อมานายณัฏฐพลได้ลาออกจากตำแหน่งเมื่อวันที่ 11 พฤศจิกายน พ.ศ. 2556 เพื่อเป็นแกนนำการชุมนุมคัดค้านกฎหมายนิรโทษกรรม
การทำงาน > วิกฤตการณ์การเมืองไทย พ.ศ. 2556–2557

ในวิกฤตการณ์การเมืองไทย พ.ศ. 2556–2557 ณัฏฐพล ได้ลาออกจากการเป็น ส.ส. และสมาชิกพรรค เพื่อเข้าร่วมเป็นแกนนำในการชุมนุมของกปปส. ร่วมกับคนอายุคราวเดียวกัน คือ ชุมพล จุลใส, พุทธิพงษ์ ปุณณกันต์ และสกลธี ภัททิยกุล โดยนายณัฏฐพลถือเป็นแกนนำที่อาวุโสที่สุดในบรรดาแกนนำทั้ง 4 คนนี้
นอกจากนี้แล้ว ทยา ทีปสุวรรณ ภรรยานายณัฏฐพล ก็ได้เข้าร่วมชุมนุมในครั้งนี้ โดยถือว่าเป็นแนวร่วมเคียงข้างสามี ซึ่งในวันที่ 13 มกราคม พ.ศ. 2557 ที่ทางกปปส.ชุมนุมแบบแยกเวทีออกทั้งหมดเป็น 7 เวที ปิดการจราจรตามทางแยกต่าง ๆ ในกรุงเทพมหานคร ณัฏฐพลและทยามีบทบาทเป็นแกนนำที่เวทีบริเวณแยกอโศก อีกทั้งในระยะแรกของการชุมนุมที่บริเวณสถานีรถไฟสามเสน ณัฎฐพลก็เป็นผู้ออกไปสำรวจสถานที่และตัดสินใจเอาที่นี่เป็นที่ชุมนุมร่วมกับพุทธิพงษ์ และในการชุมนุมใหญ่ครั้งแรกเมื่อวันที่ 24 พฤศจิกายน พ.ศ. 2556 มีการแจกสติกเกอร์จำนวน 1,000,000 แผ่น แก่ผู้ชุมนุม ณัฏฐพลก็เป็นผู้ดำเนินการในส่วนนี้ และยังเป็นผู้ดูแลเรื่องเทคนิคเครื่องเสียงบนเวทีอีกด้วย
ต่อมาในวันที่ 14 พฤษภาคม พ.ศ. 2557 ศาลอาญาอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา  ซึ่งณัฏฐพลและพวกก็ต่อสู้คดีตามกระบวนการยุติธรรม โดยศาลสั่งปล่อยตัวชั่วคราว
การทำงาน > พรรคพลังประชารัฐ

ต่อมา ณัฏฐพลได้เข้าเป็นสมาชิกพรรคพลังประชารัฐ ก่อนจะได้รับเลือกเป็นรองหัวหน้าพรรค เมื่อวันที่ 29 กันยายน พ.ศ. 2561
ในการเลือกตั้งทั่วไปเมื่อวันที่ 24 มีนาคม พ.ศ. 2562 ณัฏฐพลเป็นผู้สมัครรับเลือกตั้งแบบบัญชีรายชื่อ ลำดับ 1 ของพรรคพลังประชารัฐ และได้รับการรับรองผลการเลือกตั้งเมื่อวันที่ 8 พฤษภาคม พ.ศ. 2562
วันที่ 10 กรกฎาคม พ.ศ. 2562 ณัฏฐพลได้รับพระกรุณาโปรดเกล้าฯ แต่งตั้งให้ดำรงตำแหน่ง รัฐมนตรีว่าการกระทรวงศึกษาธิการ
วันที่ 24 กุมภาพันธ์ พ.ศ. 2564 ศาลอาญามีคำพิพากษาให้จำคุกณัฏฐพลเป็นเวลา 6 ปี 16 เดือน ส่งผลให้ณัฏฐพลพ้นสภาพการเป็นรัฐมนตรีว่าการกระทรวงศึกษาธิการทันที พร้อมทั้งให้ตัดสิทธิเลือกตั้งเป็นเวลา 5 ปี และหยุดปฏิบัติหน้าที่ ส.ส. จนกว่าศาลรัฐธรรมนูญจะวินิจฉัยสมาชิกภาพของเขา แต่ต่อมาเขาได้ยื่นหนังสือลาออกจากตำแหน่ง ส.ส.บัญชีรายชื่อ ตั้งแต่ 29 พฤษภาคม พ.ศ. 2564
วันที่ 8 ธันวาคม พ.ศ. 2564 ศาลรัฐธรรมนูญมีคำวินิจฉัยว่าสมาชิกภาพการเป็น ส.ส. ของณัฏฐพล ทีปสุวรรณ ผู้ถูกร้องที่ 5 สิ้นสุดลงตั้งแต่วันที่ 7 เมษายน พ.ศ. 2564
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2553 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

เว็บพรรคประชาธิปัตย์ http://www.democrat.or.th
เว็บสมาคมเทควันโดแห่งประเทศไทย http://www.thaitkdasso.org เก็บถาวร 2021-03-06 ที่ เวย์แบ็กแมชชีน
เว็บ บริษัท รอยัลไทย จำกัด http://www.royalthai.com
เว็บ บริษัท ไทย-เยอรมัน เซรามิค อินดัสทรี่ จำกัด (มหาชน) http://www.tgci.co.th เก็บถาวร 2018-08-10 ที่ เวย์แบ็กแมชชีน
เว็บโรงเรียนศรีวิกรม์ http://www.srivikorn.ac.th เก็บถาวร 2018-03-14 ที่ เวย์แบ็กแมชชีน
Hi 5 นายณัฏฐพล  ทีปสุวรรณ http://nataphol-teepsuwan.hi5.com[ลิงก์เสีย]
เว็บพรรคพลังประชารัฐ https://pprp.or.th/ เก็บถาวร 2019-08-16 ที่ เวย์แบ็กแมชชีน
| ด ค กคณะรัฐมนตรีคณะที่ 62 ของไทย |
| --- | --- | --- |
| นายกรัฐมนตรี |  ประยุทธ์ จันทร์โอชา  ประวิตร วงษ์สุวรรณ †  |  |
| รองนายกรัฐมนตรี |  ประวิตร วงษ์สุวรรณ  สมคิด จาตุศรีพิทักษ์  วิษณุ เครืองาม  อนุทิน ชาญวีรกูล  จุรินทร์ ลักษณวิศิษฏ์  ดอน ปรมัตถ์วินัย  สุพัฒนพงษ์ พันธ์มีเชาว์  |  |
| สำนักนายกรัฐมนตรี |  เทวัญ ลิปตพัลลภ  อนุชา นาคาศัย  ธนกร วังบุญคงชนะ  |  |
| กลาโหม |  ประยุทธ์ จันทร์โอชา  ชัยชาญ ช้างมงคล  |  |
| การคลัง |  อุตตม สาวนายน  ปรีดี ดาวฉาย  อาคม เติมพิทยาไพสิฐ  สันติ พร้อมพัฒน์  |  |
| การต่างประเทศ |  ดอน ปรมัตถ์วินัย  |  |
| การท่องเที่ยวและกีฬา |  พิพัฒน์ รัชกิจประการ  |  |
| การพัฒนาสังคมฯ |  จุติ ไกรฤกษ์  |  |
| การอุดมศึกษาฯ |  สุวิทย์ เมษินทรีย์  เอนก เหล่าธรรมทัศน์  |  |
| เกษตรและสหกรณ์ |  เฉลิมชัย ศรีอ่อน  ธรรมนัส พรหมเผ่า  สุนทร ปานแสงทอง  มนัญญา ไทยเศรษฐ์  ประภัตร โพธสุธน  |  |
| คมนาคม |  ศักดิ์สยาม ชิดชอบ  อธิรัฐ รัตนเศรษฐ  ถาวร เสนเนียม  วีรศักดิ์ หวังศุภกิจโกศล  |  |
| ดิจิทัลฯ |  พุทธิพงษ์ ปุณณกันต์  ชัยวุฒิ ธนาคมานุสรณ์  |  |
| ทรัพยากรธรรมชาติฯ |  วราวุธ ศิลปอาชา  |  |
| พลังงาน |  สนธิรัตน์ สนธิจิรวงศ์  สุพัฒนพงษ์ พันธ์มีเชาว์  |  |
| พาณิชย์ |  จุรินทร์ ลักษณวิศิษฏ์  วีรศักดิ์ หวังศุภกิจโกศล  สินิตย์ เลิศไกร  |  |
| มหาดไทย |  อนุพงษ์ เผ่าจินดา  นิพนธ์ บุญญามณี  นริศ ขำนุรักษ์  ทรงศักดิ์ ทองศรี  |  |
| ยุติธรรม |  สมศักดิ์ เทพสุทิน  วิษณุ เครืองาม †  |  |
| แรงงาน |  หม่อมราชวงศ์จัตุมงคล โสณกุล  สุชาติ ชมกลิ่น  นฤมล ภิญโญสินวัฒน์  |  |
| วัฒนธรรม |  อิทธิพล คุณปลื้ม  |  |
| ศึกษาธิการ |  ณัฏฐพล ทีปสุวรรณ  ตรีนุช เทียนทอง  กัลยา โสภณพนิช  กนกวรรณ วิลาวัลย์  |  |
| สาธารณสุข |  อนุทิน ชาญวีรกูล  สาธิต ปิตุเตชะ  |  |
| อุตสาหกรรม |  สุริยะ จึงรุ่งเรืองกิจ  อนุชา นาคาศัย †  |  |
 รัฐมนตรีช่วยว่าการ  † : รักษาการแทน  อยู่ในตำแหน่ง  พ้นจากตำแหน่ง
ภักดิพร สุจริตกุล

| ภักดิพร สุจริตกุล |
| --- | --- |

คู่อาศัยนายกรัฐมนตรีไทย
ดำรงตำแหน่ง 23 กันยายน พ.ศ. 2535 – 19 พฤษภาคม พ.ศ. 2538  (2 ปี 7 เดือน 26 วัน)
ก่อนหน้า: หม่อมราชวงศ์สดศรี ปันยารชุน
ถัดไป: แจ่มใส ศิลปอาชา
ดำรงตำแหน่ง 9 พฤศจิกายน พ.ศ. 2540 – 9 กุมภาพันธ์ พ.ศ. 2544  (3 ปี 3 เดือน)
ก่อนหน้า: พันธุ์เครือ ยงใจยุทธ
ถัดไป: พจมาน ณ ป้อมเพชร
 
ข้อมูลส่วนบุคคล
เกิด: 20 สิงหาคม พ.ศ. 2497 (70 ปี)
คู่อาศัย: ชวน หลีกภัย
บุตร: 3 คน รวมสุรบถ หลีกภัย
บุพการี: กัลย์ทัศน์ สุจริตกุล (บิดา) ดรรชี สุจริตกุล (มารดา)
ชื่อเล่น: ปุ๊ย ภักดิพร จินดาวนิช

ภักดิพร สุจริตกุล หรือเคยใช้ชื่อว่า ภักดิพร จินดาวนิช (เกิด 20 สิงหาคม พ.ศ. 2497) เป็นภริยาที่มิได้จดทะเบียนสมรสของชวน หลีกภัย อดีตนายกรัฐมนตรี อดีตประธานรัฐสภา และอดีตประธานสภาผู้แทนราษฎร และเป็นมารดาของสุรบถ หลีกภัย พิธีกรรายการ Vrzo
ประวัติ

ภักดิพร มีชื่อเล่นว่า ปุ๊ย เป็นบุตรสาวคนโตของกัลย์ทัศน์ สุจริตกุล อดีตมหาดเล็กในพระบาทสมเด็จพระมหาภูมิพลอดุลยเดชมหาราช บรมนาถบพิตร กับดรรชี สุจริตกุล เธอเป็นหลานย่าของสุมิตรา สุจริตกุล (สกุลเดิม สิงหลกะ) นางข้าหลวงในพระบาทสมเด็จพระมงกุฎเกล้าเจ้าอยู่หัว โดยสุมิตราเป็นธิดาของ มหาเสวกตรี พระยาราชมนตรี (สง่า สิงหลกะ) กับคุณหญิงบุญปั๋น ราชมนตรี (สกุลเดิม พิทักษ์เทวี; บางแห่งว่าเธอมีสถานะเป็น "เจ้า")
โดยพ่อและย่านำเข้าเฝ้าถวายตัวตั้งแต่เด็ก ๆ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงพระราชทานตำแหน่งให้เป็นคุณข้าหลวงในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พร้อมกับศึกษาในโรงเรียนจิตรลดาชั้นเดียวกับกรมสมเด็จพระเทพรัตนราชสุดาฯ สยามบรมราชกุมารีจนสำเร็จการศึกษา จึงทูลลามาศึกษาวิชาเปียโน เมื่อศึกษาจบจึงเป็นครูสอนเปียโนที่โรงเรียนสยามกลการ
ภักดิพรเคยผ่านการสมรสมาแล้ว โดยมีบุตรรวม 3 คน พบกับชวน หลีกภัย ครั้งแรกเมื่อปี พ.ศ. 2525 ในงานเลี้ยงจากการแนะนำของสุเทพ เทือกสุบรรณ ทั้ง 2 คบหาเสมือนเพื่อนที่รู้ใจกันมาหลายปี จนกระทั่งแต่งงานและอยู่กินกันอย่างเงียบ ๆ และไม่ได้จดทะเบียนสมรส โดยที่ครอบครัวของทั้งคู่รับรู้เป็นอย่างดี ทั้งคู่มีบุตรชายด้วยกันหนึ่งคน คือ สุรบถ หลีกภัย (ชื่อเล่น ปลื้ม) พิธีกรรายการ Vrzo โดยชื่อ "สุรบถ" นั้นได้รับพระราชทานจากกรมสมเด็จพระเทพรัตนราชสุดาฯ สยามบรมราชกุมารี
แหล่งข้อมูลอื่น

หนังสือกินอยู่เรียบง่าย สบายแบบชาวบ้าน ชวน หลีกภัย ลูกแม่ค้าขายพุงปลา โดย เริงศักดิ์ กำธร (พ.ศ. 2545) ISBN 974-85645-2-5
| ก่อนหน้า |  | ภักดิพร สุจริตกุล |  | ถัดไป |
| --- | --- | --- | --- | --- |
| หม่อมราชวงศ์สดศรี ปันยารชุน |  | คู่สมรสนายกรัฐมนตรีไทย (สมัยที่ 1)   (23 กันยายน พ.ศ. 2535 - 13 กรกฎาคม พ.ศ. 2538) |  | แจ่มใส ศิลปอาชา |
| พันธุ์เครือ ยงใจยุทธ |  | คู่สมรสนายกรัฐมนตรีไทย (สมัยที่ 2)   (9 พฤศจิกายน พ.ศ. 2540 - 17 กุมภาพันธ์ พ.ศ. 2544) |  | พจมาน ณ ป้อมเพชร |
วิรุฬ เตชะไพบูลย์

| วิรุฬ เตชะไพบูลย์ม> ป.ช., ม.ว.ม. |
| --- | --- |

ผู้แทนการค้าไทย
ดำรงตำแหน่ง 2 พฤศจิกายน พ.ศ. 2555 – 22 พฤษภาคม พ.ศ. 2557
นายกรัฐมนตรี: ยิ่งลักษณ์ ชินวัตร
รัฐมนตรีช่วยว่าการกระทรวงการคลัง
ดำรงตำแหน่ง 9 สิงหาคม พ.ศ. 2554 – 28 ตุลาคม พ.ศ. 2555
นายกรัฐมนตรี: ยิ่งลักษณ์ ชินวัตร
รัฐมนตรีช่วยว่าการกระทรวงพาณิชย์
ดำรงตำแหน่ง 6 กุมภาพันธ์ – 5 สิงหาคม พ.ศ. 2551
นายกรัฐมนตรี: สมัคร สุนทรเวช
ก่อนหน้า: อรนุช โอสถานนท์
ถัดไป: บรรยิน ตั้งภากรณ์ สงคราม กิจเลิศไพโรจน์
 
ข้อมูลส่วนบุคคล
เกิด: 4 สิงหาคม พ.ศ. 2486 (81 ปี) จังหวัดพระนคร ประเทศไทย
ศาสนา: พุทธ
พรรคการเมือง: เพื่อไทย
คู่สมรส: กัญญา เตชะไพบูลย์

วิรุฬ เตชะไพบูลย์ อดีตผู้แทนการค้าไทย อดีตรัฐมนตรีช่วยว่าการกระทรวงการคลัง ในรัฐบาลของนางสาวยิ่งลักษณ์ ชินวัตร อดีตรัฐมนตรีช่วยว่าการกระทรวงพาณิชย์  ในรัฐบาลของนายสมัคร สุนทรเวช อดีตสมาชิกสภาผู้แทนราษฎร และคณะทำงานด้านเศรษฐกิจของพรรคเพื่อไทย
ประวัติ

นายวิรุฬ เตชะไพบูลย์ เกิดเมื่อวันที่ 4 สิงหาคม พ.ศ. 2486 ที่กรุงเทพมหานคร เป็นบุตรของนายอุเทน เตชะไพบูลย์ กับนางจำเรียง เตชะไพบูลย์ ด้านครอบครัวสมรสกับนางกัญญา เตชะไพบูลย์ (พงศ์ไพโรจน์) มีบุตร 5 คน (เสียชีวิตแล้ว 2 คน)